Sigitas Tamkevičius

**Sigitas Tamkevičius** (født 7. november 1938 i Gudonys i Litauen) er en litauisk prelat og kardinal som er emeritert erkebiskop av Kaunas. Pave Frans eleverte ham til kardinal den 5. oktober 2019.
## Liv og virke
### Bakgrunn
Sigitas Tamkevičius ble uteksaminert fra ungdomsskolen i Seirijai i 1955 og begynte på presteseminaret i Kaunas. Han gjorde flere års militærtjenerste i den sovjetiske hær og gortsatte deretter med teologistudiene, frem til 1962. 
### Prest
Han ble presteviet av biskop Petras Maželis den 18. april 1962. Han gjorde prestetjeneste som kapellan i menigheter i Alytus, Lazdijai, Kudirkos Naumiestis, Prienai og Simnas. I 1968 trådte han inn i jesuittordenen, som da var ulovlig under sovjetisk lov. Tamkevičius var blant initiativtakerne til underskriftsaksjonen som protesterte mot de sovjetiske diskriminerende begrensningene på Kaunasseminaret. På grunn av dette forbød de sovjetiske myndigheter Tamkevičius fra å utøve sin tjeneste. Han jobbet på en fabrikk og i et landgjenvinningsområde i ett år.

Mens han var prest i Simnas menighet, startet Tamkevičius *[[samizdat]]*utgivelsen av *[[Kronikk for den katolske kirke i Litauen]]* (*Lietuvos katalikų bažnyčios kronika* eller *LKB kronika*) var i 1972. *Kronika* registrerte og offentliggjorde fakta om religionsdiskriminering i det sovjetiske Litauen, og ved at utgivelsene ble smuglet ut av landet, ble materialet også kjent i Vesten. Den underjordiske publikasjonen ble søkt stanset av KGB. 

Tamkevičius var pastor i Kybartai menighet fra 1975 til 1983. Samtidig var han redaktør av  *Kronika* i 11 år frem til han ble arrestert i 1983. 

Tamkevičius grunnla sammen med fire andre litauiske prester Den katolske komité for forsvar av de troendes rettigheter i 1978. Tamkevičius ble arrestert og stilt for retten, anklaget for påstått anti-sovjetisk propaganda og agitasjon i 1983. Han ble dømt med ti års fengsel og eksil. Tamkevičius satt fengslet i i arbeidsleirer i Perm og Mordovia. Han ble sendt i eksil til Sibir i 1988. Med liberaliseringen av den sovjetiske politikk under perestroikaen ble han løslatt.

Den litauiske biskopskonferansen gjorde Tamkevičius til spiritual ved Kaunasseminaret i 1989. Han ble utnevnt til rektor for seminaret i 1990.

### Hjelpebiskop i Kaunas
Tamkevičius ble utnevnt til hjelpebiskop i Kaunas den 8. mai 1991. Han ble bispeviet den 19. mai av kardinal Vincentas Sladkevičius; medkonsekrerende var biskopen av Telšiai, Antanas Vaičius, den apostoliske  administrator av Panevėžys, Juozas Preikšas og dennes forgjenger Romualdas Krikšciunas, og Vladas Michelevičius, hjelpebiskop i Kaunas.

### Erkebiskop av Kaunas
Johannes Paul II utnevnte ham til erkebiskop av Kaunas den 4. mai 1996. Innenfor den litauiske bispekonferanse har han vært president (1999–2002, 2005–2008 og 2008–2014) og visepresident (2002–2005).

Pave Frans innvilget hans fratreden den 11. juni 2015.
### Kardinal
Den 5. oktober 2019 kreerte pave Frans ham til kardinalprest i *[[Sant'Angela Merici]]*.
## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Lucido Maria Parocchi (1833-1903) *1871
* Pave Pius X (1835-1914) *1884
* Pave Benedikt XV (1854-1922) *1907
* Pave Pius XII (1835-1958) *1917
* Biskop Michel d’Herbigny (1880-1957) *1926 
* Biskop Anton Malecki (1861-1935) *1926 
* Biskop Teofilius Matulionis (1873-1962) *1929
* Kardinal Vincentas Sladkevičius (1920-2000) *1957
* Erkebiskop *Sigitas Tamkevičius* S.J. (1938-) *1991

## Referanser